BEQUES DE LA CÀTEDRA D'INFERMERIA FAMILIAR I COMUNITÀRIA PER A LA REALITZACIÓ DEL CURS PARTICIPATORY ACTION RESEARCH IN PUBLIC HEALTH - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50106)
  + [Valencià](/va/acuerdo/50237)






Selector de idioma

Leer

* [Español](/es/acuerdo/50746)
* [Valencià](/va/acuerdo/50461)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES DE LA CÀTEDRA D'INFERMERIA FAMILIAR I COMUNITÀRIA PER A LA REALITZACIÓ DEL CURS PARTICIPATORY ACTION RESEARCH IN PUBLIC HEALTH[Butlletí Oficial Universitat d'Alacant](/ca/Publicacion)
==============================================================================================================================================================================================

Secretaria General

Butlletí Oficial Universitat d'Alacant





BEQUES DE LA CÀTEDRA D'INFERMERIA FAMILIAR I COMUNITÀRIA PER A LA REALITZACIÓ DEL CURS PARTICIPATORY ACTION RESEARCH IN PUBLIC HEALTH

Data d'aprovació
:   21/03/2024

Data de publicació
:   26/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/50804)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50582)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50870)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES DE LA CÀTEDRA D'INFERMERIA FAMILIAR I COMUNITÀRIA PER A LA REALITZACIÓ DEL CURS PARTICIPATORY ACTION RESEARCH IN PUBLIC HEALTH&url=https://www.boua.ua.es/va/acuerdo/50353)

**Títol:** BEQUES DE LA CÀTEDRA D'INFERMERIA FAMILIAR I COMUNITÀRIA PER A LA REALITZACIÓ DEL CURS PARTICIPATORY ACTION RESEARCH IN PUBLIC HEALTH

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 21 de març de 2024

BEQUES DE LA CÀTEDRA D'INFERMERIA FAMILIAR I COMUNITÀRIA PER A LA REALITZACIÓ DEL CURS PARTICIPATORY ACTION RESEARCH IN PUBLIC HEALTH

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva de la Càtedra d'Infermeria Familiar i Comunitària, de 2 beques per a la realització del curs Participatory Action Research in Public Health que tindrà lloc del 22 al 26 de juliol de 2024 en la Universitat d'Alacant i que s'han de regir per les bases que a continuació es detallen.

2. Requisits de les persones beneficiàries

Podran sol·licitar la condició de persona beneficiària i obtenir aquesta ajuda les persones que:

Els/les candidats/es hauran de ser infermeres.

Tenir domini de l'anglès (parlat i escrit).

Tenir experiència prèvia en promoció de la salut i participació comunitària.

No ser beneficiari/ària d'altra ajuda destinada al mateix objecte.

3. Nombre i dotació de les beques

Es concedirà un nombre màxim de dues beques, i es distribuirà l'assignació fins a un màxim de 400 € cadascuna.

4. Termini i procediment de presentació de sol·licituds

4.1 Termini de presentació

El termini per a sol·licitar l'ajuda s'obrirà a partir de l'endemà de la publicació en el  BOUA i fins al 20 de juny de 2024.

4.2 Procediment de presentació

S'haurà de presentar una sol·licitud personalitzada en què es justifique l'interès en la realització del curs. S'hi aportarà CV actualitzat i certificacions dels coneixements d'anglès.

Les sol·licituds han de ser presentades a la Càtedra d'Infermeria Familiar i Comunitària:

[sggweqdwwxe@xphjk.bvh](mailto:teioyvhmxcx@zxztf.jxk)

En el correu s'indicarà clarament en l'assumpte "BECA DE FORMACIÓ PER AL CURS PARTICIPATORY ACTION RESEARCH IN PUBLIC HEALTH i s'hi adjuntarà un fitxer comprimit amb el nom: BECAS\_CÀTEDRA\_IFiC\_PARTICIPATORY, i les inicials del nom complet de la persona remitent, per exemple, BECAS\_CÁ.

5. Criteris dadjudicació

L'assignació de les ajudes es realitzarà seguint els criteris següents:

Domini de l'anglès (parlat i escrit), segons el barem següent:

Nivell B1: 0,50 punts

Nivell B2: 0,75 punts

Nivell C1 o superior: 1 punt

Tenir experiència prèvia en promoció de la salut i participació comunitària, en base als criteris següents:

Publicacions en revistes indexades sobre promoció de la salut, participació comunitària o infermeria comunitària: 0,50 punts per cada article (màxim 5 punts).

Aportacions científiques en congressos internacionals sobre promoció de la salut, participació comunitària o infermeria comunitària: 0,50 punts per cada comunicació oral o pòster (màxim de 5 punts). 1 punt per cada ponència sobre promoció de la salut, participació comunitària o infermeria comunitària (màxim 5 punts).

Aportacions científiques en congressos nacionals sobre promoció de la salut, participació comunitària o infermeria comunitària: 0,25 punts per cada comunicació oral o pòster (màxim de 2,5 punts). 0,5 punts per cada ponència sobre promoció de la salut, participació comunitària o infermeria comunitària (màxim 2,5 punts).

Participació en projectes d'investigació finançats de caràcter internacional: 10 punts per cadascun, amb un màxim de 30 punts.

Participació en projectes d'investigació finançats de caràcter nacional: 5 punts per cadascun, amb un màxim de 15 punts

6. Òrgan gestor i Comissió de Valoració

6.1 Òrgan gestor

L'òrgan gestor de la convocatòria, la Càtedra d'Infermeria Familiar i Comunitària, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals s'ha de dictar resolució.

La unitat administrativa de referència és el Departament d'Infermeria Comunitària, Medicina Preventiva i Salut Pública i Història de la Ciència, contacte: [mofrxuxxjfc@hevnc.jpj](mailto:kozmsbtzsgk@aazar.nwr).

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la manca o hi adjunte els documents preceptius, amb indicació que si no ho fera així se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

Es nomenarà una comissió avaluadora dels criteris establits en aquesta convocatòria.

La Comissió de Valoració realitzarà l'examen i l'avaluació de les sol·licituds presentades, com també la proposta consegüent de concessió i denegació de les ajudes.

La comissió tindrà la composició següent:

El director de la Càtedra dInfermeria Familiar i Comunitària, que actuarà com a president. Hi actuaran com a vocals un representant de CEISAL o persona en qui delegue, i un representant del Departament d'Infermeria Comunitària, Medicina Preventiva i Salut Pública i Història de la Ciència, que realitzaran la selecció i la valoració de les candidatures i en justificaran els mèrits d'acord amb la documentació aportada.

Presidència:

- El director de la Càtedra dInfermeria Familiar i Comunitària.

Secretaria:

- Un representant del Departament dInfermeria Comunitària, Medicina Preventiva i Salut Pública i Història de la Ciència.

Vocals:

Un representant de CEISAL o en persona qui delegue.

Els membres de la Comissió de Valoració signaran un document d'absència de conflicte d'interessos (DACI).

7. Resolució, notificació i publicació dels resultats

Atenent el principi de transparència recollit a la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web https://catedraefyc.ua.es/, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 25 de juny de 2024. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini i a la vista lde a proposta motivada de la resolució per la Comissió de Valoració, la rectora de la Universitat dAlacant dictarà la resolució que siga procedent.

8. Marc legal i pressupostari

Aquesta convocatòria, amb codi 2024SBV078, serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 800 euros, serà sufragada amb càrrec al capítol IV orgànica 38.55.3Y.20.36 del pressupost de la Càtedra d'Infermeria Familiar i Comunitària. L'execució de la dotació esmentada està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

9. Obligacions, justificació de persones beneficiàries i pagament

9.1 Obligacions de les persones beneficiàries

Són obligacions de les persones beneficiàries l'acceptació i la justificació de l'ajuda, i les previstes en l'article 14 de la Llei 38/2003, general de subvencions, entre les quals es troben:

a) Realitzar l'activitat que fonamenta la concessió de l'ajuda en els termes establits en aquestes bases reguladores i la resta de normativa aplicable.

b) Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c) Conservar els documents justificatius de l'activitat, una vegada realitzada, incloent-hi els documents electrònics, mentre puguen ser objecte d'actuacions de comprovació i control.

9.2 Justificació de les persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 29 de juliol de 2024 mitjançant la presentació del certificat d'assistència al curs objecte de l'ajuda.

Després de la justificació adequada, la Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i les bases reguladores podrà donar lloc a la revocació total o parcial de la subvenció i al reintegrament, si escau, de les quantitats percebudes indegudament.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar l'assistència al curs i l'emissió dels certificats corresponents. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant. En el marc dels tractaments esmentats, les vostres dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Podeu posar-vos en contacte amb el delegat de Protecció de Dades a través de l'adreça [zuw@yg.hc](mailto:gpb@mu.ci).

La informació addicional i detallada sobre protecció de dades, els seus drets i la política de privadesa de la Universitat d'Alacant la podeu consultar en l'enllaç següent:  <https://seuelectronica.ua.es/va/privadesa.html>.

11.Recursos

Contra la convocatòria, les bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb allò establit en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei Orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir del dia següent de la publicació d'aquesta convocatòira davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 21 de març de 2024

La rectora

PD de signatura, el director de Relacions i Projectes Institucionals

(Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03511 Sant Vicent del Raspeig - Alacant  
 Tel. 13 984 1732 - Fax 12 852 4747](https://www.google.es/maps/@88.702796,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12561&trk=tyah&trkInfo=tarId%5W1787279642187%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)